**ΔΕΛΤΙΟ ΤΥΠΟΥ**

**BURN OUT** του Παύλου Τσακαλίδη

από τη Θεατρική Ομάδα ΠΑΡΕ(ν)ΘΕΣΗ

Για μία παράσταση στα πλαίσια του 13ου Handmade & Recycled Theater Festival

Δευτέρα 22 Σεπτεμβρίου, 8:00 μ.μ.

Θέατρο Ρεκτιφιέ (Λ. Κωνσταντινουπόλεως 119, Αθήνα 104 47)

Η θεατρική ομάδα **ΠΑΡΕ(ν)ΘΕΣΗ** του **Πολιτιστικού Συλλόγου Ελευθερούπολης**, με έδρα την Ελευθερούπολη Καβάλας, ταξιδεύει στην Αθήνα για να παρουσιάσει την παράσταση **"BURN OUT"** στο πλαίσιο του **13ου Handmade & Recycled Theater Festival – Osmosis Edition**, το οποίο διοργανώνεται από την πολυδραστική ομάδα τέχνης **Fabrica Athens** στον Κεραμεικό, από τις 18 έως τις 28 Σεπτεμβρίου 2025.

Η συμμετοχή της ομάδας προκρίθηκε στο διαγωνιστικό τμήμα **Green Object**, μία πρωτοβουλία του HRTFest που προάγει την περιβαλλοντική και κοινωνική θεματολογία μέσα από τη σύγχρονη καλλιτεχνική δημιουργία.

**ΛΙΓΑ ΛΟΓΙΑ ΓΙΑ ΤΟ ΕΡΓΟ**

Σε έναν τόπο που καίγεται ξανά και ξανά, κυριολεκτικά και μεταφορικά, τρεις έφηβοι επιστρέφουν στα καμένα, όχι μόνο για να βρουν απαντήσεις, αλλά και για να διεκδικήσουν χώρο και φωνή μέσα σε έναν κόσμο που τους διαψεύδει από νωρίς. Καθώς βυθίζονται σε μια σκοτεινή διαδρομή γεμάτη ενοχές, αντιπαραθέσεις και ανατροπές, καταγράφουν γεγονότα, ερευνούν μυστικά και αμφισβητούν ό,τι θεωρούσαν δεδομένο. Η αλήθεια, ωστόσο, δεν αργεί να γίνει προσωπική κι εκεί είναι που αλλάζουν όλα. Πόσο μακριά μπορούν να φτάσουν για να ξεσκεπάσουν το ψέμα που έκαψε τα παιδικά τους καλοκαίρια; Και, κυρίως, αν το φως που αναζητούν προέρχεται από τη φωτιά που τους καίει, είναι τόσο δυνατοί για να το ακολουθήσουν μέχρι το τέλος;

Το κείμενο υπογράφει ο 16χρονος Παύλος Τσακαλίδης, και έχει διακριθεί με Α’ βραβείο στον 15ο Παγκόσμιο Λογοτεχνικό και Καλλιτεχνικό Διαγωνισμό ΕΠΟΚ 2024–2025.

**ΤΟ ΦΕΣΤΙΒΑΛ**

Το Handmade & Recycled Theater Festival είναι ένας πολυσυλλεκτικός θεσμός που υποστηρίζει για 13η συνεχή χρονιά τη χειροποίητη, ανεξάρτητη και περιβαλλοντικά ευαισθητοποιημένη δημιουργία. Με βασικό άξονα τη «σύμμειξη» (osmosis) διαφορετικών μορφών τέχνης, πολιτισμικών προσεγγίσεων και κοινωνικών φωνών, το φεστιβάλ προβάλλει νέες αφηγήσεις και ενισχύει την ενεργή συμμετοχή της καλλιτεχνικής κοινότητας.

**ΤΑΥΤΟΤΗΤΑ ΠΑΡΑΣΤΑΣΗΣ**

Κείμενο: **Παύλος Τσακαλίδης**

Σκηνοθεσία: **Βάγια Παπαποστόλου**

Παίζουν: **Μπάμπης Μαρουφίδης, Νεφέλη Μποσμπότη, Παύλος Τσακαλίδης**

Μαζί τους επί σκηνής η **Βάγια Παπαποστόλου**

Παραγωγή: **Πολιτιστικός Σύλλογος Ελευθερούπολης**

Με την υποστήριξη του **Δήμου Παγγαίου**

**ΠΡΟΠΩΛΗΣΗ ΕΙΣΙΤΗΡΙΩΝ**

* DAY PASS για τις παραστάσεις της 22/09

<https://www.more.com/gr-el/tickets/theater/festival/green-object-performance-competition-22/09-day-pass>

* GREEN DOUBLE PASS για τις παραστάσεις της 22 & 23/09 (όλες οι παραστάσεις του φεστιβάλ)

<https://www.more.com/gr-el/tickets/theater/festival/green-object-performance-competition-13th-hrtfest>

**Η Θεατρική Ομάδα ΠΑΡΕ(ν)ΘΕΣΗ**  
**Πολιτιστικός Σύλλογος Ελευθερούπολης**

**ΥΠΕΥΘΥΝΗ ΕΠΙΚΟΙΝΩΝΙΑΣ**

Βάγια Παπαποστόλου

[vagia.p@gmail.com](mailto:vagia.p@gmail.com)

+30 694 986 6965